Pantokraator (ansambel)

Pantokraator on eesti rokkansambel.

Pantokraator loob unikaalset muusikat, segades elemente progerokist ja rahvamuusikast.

Ansambli Pantokraator eelkäijaks on Tartu 7. Keskkooli kaheksanda klassi poiste ansambel Propaan, mille moodustasid klassivennad Erik Sakkov, Riho Kukk ja Mait Karm. 1983. aastal nimetasid nad ansambli Pantokraatoriks. Kasutatud on veel nimekujusid Pantogrator, Pantograator, Pantokrator ning ka Panto.

Ansambel on loonud ja lindistanud üle saja heliteose, toonud lavale kaks rokklavastust ning võitnud festivalidel arvukalt muusikapreemiaid.

Ajalugu

Ansambli esimene kontsert toimus koolis 3. detsembril 1983. Ansambliga liitus basskitarrist Aivar Otsing.

1984. aastal võitis Pantokraator rokkfestivalil "Tartu Sügis" tulevikulootuse ja Publikupreemia ning ansambel pääses harjutama Noortemajja Sõprus. Ansambliga liitus helitehnik Mart Moldau.

1985. aastal valmis Pantokraatoril rokklavastus "Merikajakas". Seda mängiti Eesti suuremates linnades ning selle salvestas Eesti Televisioon.

1986. aastal esines Pantokraator esmakordselt Tartu muusikapäevadel, mis oli toonase Nõukogude Liidu tähtsaim rokkfestival. Pantokraatoriga liitus Jaan Sööt.

1987. aastal esineti ainult rokkfestivalil "Tartu Sügis", sest ansambli liikmed olid sõjaväeteenistuses.

1988. aastal liitus ansambliga laulja Lauri Saatpalu. Pantokraator andis kontserte Eestis ning esines Armeenias ja Lätis. Ansambel osales VAT Teatri lavastuses "Ma ei saa millestki aru…".

1989. aastal esines Pantokraator Haapsalu ja Viljandi rokkfestivalidel, Tartu Muusikapäevadel, Pärnu Fiesta Internationalil ning Rock Summeril Tallinna Lauluväljakul.

1990. aastal toimus koosseisuvahetus, ansambliga liitusid trummarid Roland Puusepp ja Peeter Jõgioja ning kitarrist Andres Moro. Ilmus LP "Pantokraator I".

1991. aastal liitusid Pantokraatoriga viiuldaja Romet Pott ning bassimängija Kaido Soobik.

1992. aastal liitusid Pantokraatoriga kitarristid Kalle Vilpuu ja Viktor Vassiljev ning viiuldaja Tõnu Raadik. Pantokraator osales teatri Ruto Killakund lavastuses "Pööre. Pirita Kloostri viimased päevad".

Eesti sai uuesti vabaks 20.08.1991. Kui Eesti sai 1992. aastal ka oma raha, muutis see pööre omamoodi iroonilisel moel Pantokraatori edasise loomingulise eksistentsi võimatuks ning ansambel läks laiali.

2006. aasta 13. oktoobril lõid Erik Sakkov ja Lauri Saatpalu käed Pantokraatori kokkukutsumiseks.

Aastail 2007 ja 2008 tegeles Pantokraator uue materjali ettevalmistamise ja stuudiotööga. Ansambliga liitusid laulja Triinu Taul, bassimängija Henno Kelp ja kitarrist Taavi Langi.
2009. aasta märtsis andis Pantokraator välja singli "Metsavaht".

2009. aasta aprillis ilmus uue materjaliga CD "Tormidesööjad" ning Pantokraatori ajalugu käsitlev raamat Erik Sakkovilt. Koos raamatuga avaldas Pantokraator ka seni ilmunud ja ilmumata lood kahel CD-plaadil.

2024. aastal sai ansambli lauljaks Taavi Peterson.

2025. aasta mais teatas Pantokraator, et sama aasta oktoobris näeb valgust uus album "Déjà vu".

Koosseis

 Praegune koosseis 
Taavi Peterson – vokaal (alates 2024)
Elmar Liitmaa – kitarr (alates 2016)
Erik Sakkov – klahvpillid (alates 1981)
Henno Kelp – basskitarr (alates 2006)
Roland Puusepp – trummid (alates 1988)

 Endised liikmed 

Priit Karm – trummid (1981–1985; 1987–1990)
Riho Kukk – kitarr, vokaal (1981–1983)
Mait Karm – kitarr (1981–1990)
Aivar Otsing – basskitarr (1983–1985; 1987–1990)
Mart Moldau – heliinsener (1984–1985; 1987–1994)
Jaan Sööt – flööt (1985–1986), kitarr, klahvpillid (1985–1990)
Peeter Jõgioja – trummid (1985–1986; 1990–1994)
Toivo Sõmer – kitarr (1985–1986)
Tarmo Tabas – vokaal (1985–1986)
Aivar Eimra – basskitarr (1985–1986)
Riho Paltser – heliinsener (1985–1986)
Lauri Saatpalu – laulja (1988–2016)
Jaanus Meinart – trummid (1988–1990)
Toomas Vabamäe – heliinsener (1988–1994)
Andres Moro – kitarr (1990–1991)
Kaido Soobik – basskitarr (1990–1994)
Romet Pott – viiul (1990–1991)
Liina Olmaru – vokaal (1990–1991)
Anne Türnpu – vokaal (1990–1991)
Kalle Vilpuu – kitarr (1992–1994)
Tõnu Raadik – viiul (1992–1994)
Viktor Vassiljev – kitarr (1992–1994)
Triinu Taul – vokaal, torupill (2006–2016)
Kaie Mikheim – vokaal, torupill (2006–2016)
Maarja Soomre – vokaal (2006–2016)
Taavi Langi – kitarr (2006–2016)
Ergo Ehte – heliinsener (2006–2016)
Priit Võigemast – vokaal (2016–2024)
Rait Sohkin – vokaal (2016–2024)
Risto Virkhausen – kitarr (2016–2024)

Diskograafia

1990 "Pantokraator I"
2000 "Jäi servi seisma ..."
2009 "Tormidesööjad"
2025 "Déjà vu"
2026 "Sonetid"
2027 "Piiramatu priiuse seadus"

Välislingid
Koduleht

Ansambel Pantokraator esitles "Valget raamatut". ERR 22. aprill 2009

Viited

Kategooria:Eesti rock-ansamblid
Kategooria:Eesti ansamblid